Parreira & Beckenbauer med ballen
**Adidas Jabulani** er den offisielle matchballen for VM i fotball 2010. Ballen, som ble laget av Adidas, ble utviklet ved Loughborough University i Storbritannia og avduket i Cape Town i Sør-Afrika 4. desember 2009. *Jabulani* betyr «feire» eller «bringe glede og lykke» på zulu. 

Ballen ble også brukt som matchball i VM i fotball for klubblag 2009 (*FIFA Club World Cup 2009*) i De forente arabiske emirater. En spesiell versjon av ballen, Jabulani Angola, var matchball i Afrikamesterskapet i fotball 2010. Denne ballen ble også brukt i Torneo Clausura 2010, som er en del av Primera División de Argentina, samt i 2010-sesongen av MLA i USA og Canada – med ball i ligaens farger, blå og grønn.

Design
------

Ballen ble utviklet med et nytt design, bestående av åtte (redusert fra 14 i forrige VM) termisk-limte, tredimensjonale paneler. Disse er laget av sfærisk-formet etylen-vinylacetat (EVA) og termoplastisk polyuretan (TPU). Ballens overflate er teksturert med riller, en teknologi utviklet av Adidas kalt «*GripnGroove*» som er ment å forbedre ballens aerodynamikk. Designet har fått betydelig akademisk støtte og ble utviklet i samarbeid med forskere fra Loughborough University i Storbritannia.

### Tekniske spesifikasjoner

|  | FIFA Approved standard | Jabulanis mål |
| --- | --- | --- |
| Omkrets | 68,5 - 69,5 cm | 69,0 ± 0,2 cm |
| Diameter | ≤ 1,5% differanse | ≤ 1,0% differanse |
| Vannabsorpsjon | ≤ 10% vektøkning | ~ 0% vektøkning |
| Vekt | 420 - 445 g | 440 ± 0,2 g |
| Ballsprett | ≤ 10 cm | ≤ 6 cm |
| Tap av lufttrykk | ≤ 20% | ≤ 10% |

### Farger

Ballen har fire trekantede designelementer på en hvit bakgrunn. Elleve forskjellige farger er brukt, og disse representerer de elleve spillerne på et fotballag, de elleve offisielle språkene i Sør-Afrika og de elleve sørafrikanske fellesskapene. Jabulani Angola, som ble brukt i Afrikamesterskapet i fotball 2010, var farget for å representere nasjonalflagget til vertsnasjonen Angola. I VM-finalen som skal spilles i Johannesburg 11. juli vil det bli brukt en spesiell matchball med gullfargede paneler. Ballen vil bli kalt «Jo'bulani» etter «Jo'burg», et populært kallenavn for Johannesburg blant lokalbefolkningen. Fargen viser også til byen Johannesburg: Johannesburg kalles også «eGoli» (/egɔli/) på zulu (fra det engelske ordet *gold*) og «Rhawutini» (/xaʊtini/) i Xhosa eller Gauteng (/xaʊˈtɛŋ/) på andre offisielle språk - fra ordet *goud*, som betyr «gull» på afrikaans.

Produksjon
----------

Ballene blir produsert i Kina ved bruk av latexblære fra India og termoplastisk polyuretan-elastomer fra Taiwan, samt etylen-vinylacetat, isotropisk polyester/bomullsstoff, lim og blekk fra Kina. Butikkprisen for en Adidas Jabulani ligger på rundt 110 amerikanske dollar.

Ballen i VM-finalen
-------------------

En gullutgave av Jabulani-ballen, **Jo'bulani**, ble kunngjort som ballen som skal brukes i VM-finalen 11. juli 2010. Navnet på ballen har tatt utgangspunkt i byen Johannesburg, som ofte forkortes til kallenavnet Jo'burg, og som vil være stedet for VM-finalen. De eneste lagene som vil være i stand til å bruke ballen er de to finalelagene. 

Dette er den andre VM-ballen som er spesielt laget for finalen, den første var +Teamgeist Berlin for fotball-VM 2006.

Mottakelse
----------

### Kritikk

I likhet med Adidas Fevernova og Adidas Teamgeist i de to foregående mesterskapene, har Adidas Jabulani fått kritikk selv før turneringen ble sparket i gang. Den brasilianske målvakten Júlio César sammenlignet den med en ball fra «supermarkedet» som favoriserte angripere og arbeidet mot målvakter. Andre lignende klager kom fra Giampaolo Pazzini, Claudio Bravo og Iker Casillas. Italias målvakt Gianluigi Buffon sa «det er veldig trist at en turnering så viktig som et verdensmesterskap vil bli spilt med en så dårlig ball.» Den brasilianske angriperen Luís Fabiano kalte på sin side ballen «overnaturlig», ettersom den uforutsigbart forandrer retning når den flyr gjennom luften. Den brasilianske angriperen Robinho uttalte: «Det som er helt sikkert er at fyren som designet denne ballen aldri har spilt fotball. Men det er ingenting vi kan gjøre, vi må spille med den.» Etter å ha trent med ballen i en rekke dager sa Joe Hart fra England at «ballene har gjort alt annet enn å bli værende i mine hansker.» Imidlertid beskrev han ballen som «morsom» å bruke, selv om det er hardt arbeid for målvaktene å samarbeide med den. Den engelske målvakten David James sa at «ballen er forferdelig. Den er fryktelig, men fryktelig for alle.» Den engelske landslagstreneren Fabio Capello kom med at ballen oppførte seg «helt annerledes» i høyden. Danmarks landslagstrener Morten Olsen sa etter lagets 1-0-tap i vennskapskampen mot Australia: «Vi spilte med en umulig ball og vi blir nødt til å venne oss til den.» Argentinas angriper Lionel Messi uttalte at «ballen er veldig komplisert for målvaktene og oss [angriperne].» Diego Maradona, Argentinas landslagstrener, sa videre: «Vi vil ikke se noe langpasninger i dette verdensmesterskapet fordi ballen ikke flyr rett.»

Amerikanske Clint Dempsey var mer i favør av Jabulani. Han sa at «hvis du bare treffer den hardt nok, kan du få god kontroll på ballen (...) du må bare være litt mer oppmerksom, vet du, når du enkelte ganger sentrer ballen.»

Det ble foreslått av *The Guardian* 16. juni 2010 at Jabulani kan være grunnen til måltørke i første runde av turneringen. *The Guardian* siterte FIFA-representanten, som ble kontaktet daglig for sin mening om måltørken, og som hevdet at det nok var for tidlig til å komme med et endelig standpunkt, selv om det ville være vanskelig å benekte at første runde var mer målfattig og forsvarsorientert enn vanlig. Owen Gibson fra *The Guardian* antydet at mangel på tillit til hvordan ballen ville bevege seg gjennom luften kan ha påvirket antall skudd på mål. Imidlertid sa Portugals trener Carlos Queiroz etter 7-0-seieren over Nord-Korea i den andre runden av gruppespillet: «Vi elsker ballen.»

### Reaksjoner fra Adidas

En rekke Adidas-sponsede spillere har kommet med positive synspunkter om ballen. Alvaro Arbeloa mente at «den er rund, som alltid.» Brasils midtbanespiller Kaká sa: «For meg er det å få kontakt med ballen det viktigste, og det går helt fint med denne ballen.» Den tsjekkiske målvakten Petr Cech hadde flere positive kommentarer om ballen, og sa blant annet at den var svært synlig på grunn av fargemønsteret, føltes godt i hendene og hadde god kontroll da den ble sparket. Den engelske midtbanespilleren Frank Lampard kalte den «en veldig sterk ball, sikker å skyte med.» Den tyske midtbanespilleren Michael Ballack sa at den var «fantastisk, ballen gjør akkurat det jeg vil den skal gjøre.»

Adidas har sagt at ballen hadde vært brukt siden januar 2010 og at de fleste tilbakemeldinger fra spillere hadde vært positive. En talsmann sa at selskapet var «overrasket» over de negative holdningene til ballen, og fremhevet at den hyppige kritikken av en ny ball i forkant av en turnering uunngåelig stilner samtidig som turneringen fortsetter.

Professor ved Adelaide University Derek Leinweber har vært på Adidas' side og sagt: «Hvis du vil at målvakten skal designe ballen, vil de gi deg en jernball som vil bli liggende midt på banen.»

### Reaksjoner fra FIFA

Den 27. juni 2010 innrømmet FIFA endelig de mulige problemene med ballen, men sa samtidig også at de ikke vil løse problemet før etter turneringen. Ifølge generalsekretær Jerome Valcke vil FIFA diskutere saken med trenere og lag etter verdensmesterskapet, og deretter holde møte med produsenten Adidas.

Referanser
----------

1. ↑  «Jabulani Official World Cup Ball Review». Besøkt 12. januar 2010.
2. ↑  «Adidas Jabulani Official Match Ball of the 2010 FIFA World Cup». Besøkt 29. januar 2010.
3. 1 2  Zarda, Brett (5. juni 2010). «The Science Behind Jabulani, Adidas's 2010 World Cup Soccer Ball». Popsci.com. Besøkt 17. juni 2010.
4. ↑  «2010 World Cup Jabulani Adidas ball». Arkivert fra originalen 7. desember 2009. Besøkt 6. desember 2009.  «Arkivert kopi». Archived from the original on 7. desember 2009. Besøkt 30. mars 2010. CS1-vedlikehold: Uheldig URL (link)
5. ↑  «Adidas Jabulani Angola – Football for African Cup of Nations». Arkivert fra originalen 2. januar 2010. Besøkt 24. desember 2009.  «Arkivert kopi». Arkivert fra originalen 2. januar 2010. Besøkt 30. mars 2010.
6. ↑  Dishtracking article on manufacturing the ball Arkivert 18. august 2010 hos Wayback Machine.
7. ↑  Adidas unveils ‘JABULANI’, the Official Match Ball of the 2010 FIFA World Cup Arkivert 18. august 2010 hos Wayback Machine.
8. ↑  Ghosh, Pallab (4. juni 2010). «'Engineers defend World Cup football amid criticism'». BBC News. Besøkt 21. juni 2010.
9. ↑  «Julio Cesar calls Jabulani ’supermarket ball’». Thesoccerroom.com. 28. mai 2010. Arkivert fra originalen 21. juni 2010. Besøkt 21. juni 2010.  «Arkivert kopi». Arkivert fra originalen 21. juni 2010. Besøkt 30. juni 2010.
10. ↑  World Cup 2010 (29. mai 2010). «World Cup 2010: Italy's Giampaolo Pazzini Latest To Complain About 'Jabulani' Match Ball». Goal.com. Besøkt 21. juni 2010.
11. ↑  «(på spansk)». Lanacion.cl. Arkivert fra originalen 2. februar 2017. Besøkt 21. juni 2010.  «Arkivert kopi». Arkivert fra originalen 2. februar 2017. Besøkt 30. juni 2010.
12. ↑  «Sunday's World Cup 2010 Round Up». Arkivert fra originalen 3. juni 2010. Besøkt 30. juni 2010.
13. ↑  «Buffon: «Nuovi palloni inadeguati e vergognosi» - Italia / Girone F / Mondiali 2010 / Calcio». Tuttosport. Arkivert fra originalen 2. juni 2010. Besøkt 21. juni 2010.  «Arkivert kopi». Arkivert fra originalen 2. juni 2010. Besøkt 30. juni 2010.
14. ↑  «Luís Fabiano and Júlio Baptista agree that the World Cup ball is "supernatural"». Besøkt 31. mai 2010.
15. ↑  «Robinho glad he returned to Brazil, wants to stay - World Soccer - Yahoo! Sports». Sports.yahoo.com. 1. juni 2010. Besøkt 21. juni 2010.
16. ↑  «Why the 'appalling' and 'horrible' Jabulani is another Fifa own goal». *The Telegraph*. 31. mai 2010. Arkivert fra originalen 3. juni 2010. Besøkt 31. mai 2010.
17. ↑  «Hart admits World Cup ball concern 30 May 2010 - 11:10 AM». Sport.co.uk. 30. mai 2010. Besøkt 21. juni 2010.
18. ↑  «World Cup 2010: David James criticises Jabulani ball». BBC News Online. 2. juni 2010. Besøkt 2. juni 2010.
19. ↑  «Soccer | Jabulani Gets Thumbs Down». Sports Illustrated. 24. mai 2010. Arkivert fra originalen 18. juni 2010. Besøkt 21. juni 2010.
20. ↑  «World Cup squad news». *Live text*. BBC Sport. 1. juni 2010. Besøkt 1. juni 2010.
21. ↑  «Messi savours victory but not ball». *FourFourTwo*. 12. juni 2010. Besøkt 13. juni 2010.
22. ↑
23. ↑  «Hahnemann thinks World Cup ball is bad invention». *Greenwich Time*. 3. juni 2010. Besøkt 4. juni 2010. [*død lenke*]
24. ↑  Owen Gibson in Johannesburg. «World Cup 2010: Negative tactics and caution are causing goal drought». *Football*. The Guardian. Besøkt 17. juni 2010.
25. ↑  Robert Casert (22. juni 2010). «Jabulani ball a hit with Portugal after 7-0 win». Associated Press. Arkivert fra originalen 25. juni 2010. Besøkt 23. juni 2010.
26. ↑  «adidas | Sponsors & Partners | Chelsea FC | Official Site | Chelsea». Chelsea FC. Arkivert fra originalen 15. februar 2010. Besøkt 17. juni 2010.
27. ↑  «Players Dislike Adidas World Cup Ball». Soccer FanHouse. Arkivert fra originalen 3. juni 2010. Besøkt 17. juni 2010.
28. ↑  «Adidas XI vs Nike XI: Which Brand Has the Best Football Team?». The Offside. Arkivert fra originalen 9. oktober 2010. Besøkt 17. juni 2010.  «Arkivert kopi». Arkivert fra originalen 9. oktober 2010. Besøkt 30. juni 2010.
29. ↑  «Ricardo Kaka Endorsements». Ricardo-Kaka.com. Arkivert fra originalen 23. juli 2010. Besøkt 21. juni 2010.  «Arkivert kopi». Arkivert fra originalen 23. juli 2010. Besøkt 30. juni 2010.
30. ↑  «Players fear world cup ball». Independent.co.ug. 7. juni 2010. Arkivert fra originalen 6. juni 2011. Besøkt 17. juni 2010.  «Arkivert kopi». Arkivert fra originalen 6. juni 2011. Besøkt 30. juni 2010.
31. ↑
32. 1 2  «Players fear world cup ball». Independent.co.ug. 7. juni 2010. Arkivert fra originalen 6. juni 2011. Besøkt 17. juni 2010.  «Arkivert kopi». Arkivert fra originalen 6. juni 2011. Besøkt 30. juni 2010.
33. ↑  «Adidas shocked at criticism of World Cup ball». NBC Sports. 31. mai 2010. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 2. juni 2010.  «Arkivert kopi». Arkivert fra originalen 1. juni 2010. Besøkt 30. juni 2010.
34. ↑  «Jabulani ball». *Quotes of the week*. News.ph.msn.com. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 17. juni 2010.  «Arkivert kopi». Arkivert fra originalen 18. juni 2010. Besøkt 30. juni 2010.
35. ↑  «Sunday's World Cup round-up». *BBC Sport*. BBC. 27. juni 2010. Besøkt 27. juni 2010.

Eksterne lenker
---------------

* (en) Adidas Jabulani – kategori av bilder, video eller lyd på Commons Rediger på Wikidata
* (en) Adidas Jabulani avduket - på FIFAs nettsider Arkivert 13. desember 2013 hos Wayback Machine.

| * v
* d
* r
VM i fotball 2010 |
| --- |
| Runder | 
* Gruppe A
* Gruppe B
* Gruppe C
* Gruppe D
* Gruppe E
* Gruppe F
* Gruppe G
* Gruppe H
* Sluttspill
* Finale

 |
| Generell informasjon | 
* Adidas Jabulani
* Disiplin
* Dommere
* Kampoppsett
* Kringkasting
* Kvalifisering
* Seeding
* Statistikk
* Tropper
* Vuvuzela
* Zakumi

 |